b'\n_START_ARTICLE_\nEvropska radiodifuzna zveza\n_START_PARAGRAPH_\nEvropska radiodifuzna zveza (ERZ) (angle\xc5\xa1ko: European Broadcasting Union (EBU); francosko: Union Europ\xc3\xa9enne de Radio-T\xc3\xa9l\xc3\xa9vision (UER)) je zveza trenutno 74 radijskih in televizijskih postaj iz 54 evropskih, severnoafri\xc5\xa1kih in bli\xc5\xbenjevzhodnih dr\xc5\xbeav. Sede\xc5\xbe EBU-ja je v \xc5\xbdenevi.\n_START_SECTION_\nZgodovina\n_START_PARAGRAPH_\nZveza je bila ustanovljena 2. februarja 1950 na konferenci v britanskem mestu Torquay z namenom izgradnje mre\xc5\xbee za izmenjavo poro\xc4\x8dil. Nadaljnji namen ustanovitve je bila vzpostavitev hitre in standardizirane radijskotelevizijske tehnologije. Sprva je zveza imela 23 \xc4\x8dlanic, to so bile radijske postaje iz Evrope in Sredozemlja._NEWLINE_Leta 1956 je EBU prena\xc5\xa1ala prvi izbor za skladbo dr\xc5\xbeav \xc4\x8dlanic Evropske radiodifuzne zveze, znano kot Pesem Evrovizije. Gre za najbolj poznano produkcijo EBU-ja, ki jo vsako leto izvede televizijska postaja iz dr\xc5\xbeave, ki je predhodnje leto zmagala na izboru. _NEWLINE_Poleg \xc4\x8dlanic so v zvezi kot pridru\xc5\xbeene \xc4\x8dlanice tudi postaje iz dr\xc5\xbeav, ki so oddaljene od Evrope (Kanada, Japonska, Mehika, Brazilija, Indija, Hong Kong in ZDA).'